Kolegio di supervishon finansiero Aruba
Kolegio di supervishon finansiero Aruba o College Aruba financieel toezicht (CAft) ta un organo independiente ku ta supervisa finanzas publiko di pais Aruba. Institushon di e órgano ta basá riba e protokolo Hulanda-Aruba di dia [[2 di mei] 2015, e asina yamá "witte donderdag-akkoord". Mediante e Landsverordening Aruba tijdelijk financieel toezicht (LAft) e supervishon a obtené un base legal.

CAft tin e enkargo pa duna konseho na gobièrnu di Aruba y monotoria adaptashon y ehekushon di presupuesto di pais Aruba, kedando den balanza y dentro di e limitenan akordá entre Hulanda y Aruba pa por kumpli ku pago di debe. CAft tambe por duna konseho sea solisitá o no solisitá na parlamento di Aruba i Konseho di Minister di Reino (RMR) riba e maneho finansiero di Aruba. 

E kolegio ta konsisti di tres miembro nombrá pa konseho di ministro di Reino. Tanto Aruba komo Hulanda ta postulá e kandidatonan. Nombrashon di e presidente ta tuma lugá riba rekomendashon di presidente di Konseho di Minister di Reino. 

Miembro:
 Lidewijde Ongering (presidente, 1 di febrüari 2023-presente)
 Hellen van der Wal  (postulá pa Aruba, 1 di ougustus 2018-presente)
 Hans Hoogervorst (postulá pa Hulanda, yanüari 2022-presente)

Ex-miembro:
Afe Bakker, (presidente, 2015-2017)
Raymond Gradus (presidente, 2017-2023)
Sybilla Dekker (postulá pa Hulanda, 2015-2018) 
Henk Kamp (postulá pa Hulanda, 2018-2021)
Robert Croes, (postulá pa Aruba, 2015-2018)

CAft ta komparti un sekretariado komun ku Kolegio supervishon finansiero Kòrsou i Sint Maarten (Cft) i e Kolegio supervishon finansiero Bonaire, Sint Eustatius i Saba (Cft BES). Ofisina di e sekretariado ta establesí tanto na Aruba, Kòrsou i Sint Maarten.

Link externo 
 Informashon di Kolegio di supervishon finansiero Aruba riba wepsite "Colleges financieel toezicht"

Organonan Gubernamental
Aruba